Cerul senin și altitudinea deșertului Atacama din Chile
îl fac locul perfect pentru efectuarea observațiilor astronomice.
Observatoarele ESO se află în acest deșert montan izolat
realizând observații spectaculoase în timpul nopții.
Dar pe 2 iulie 2019, unul din aceste observatoare, La Silla,
va fi învăluit de întuneric în timpul zilei.
O eclipsă totală de soare va avea loc!
Episodul 170 // Tot ce trebuie să știi despre eclipsa totală de soare din 2019
O eclipsă totală de soare este unul din cele mai frumoase spectacole ale naturii.
Impactul acestor evenimente rare este atât de dramatic încât multe civilizații timpurii
credeau că sunt de rău augur.
Astăzi, eclipsele de soare sunt prevăzute cu precizie cu mult timp în avans.
Sunt senzațional de observat și ne asigură un mod de a observa zonele mai întunecate ale Soarelui.
În timpul unei eclipse de soare, Luna se plasează între Pământ și Soare
acoperind o parte din discul solar pe cer.
Acest fenomen nu se întâmplă în fiecare lună deoarece orbita Lunii e înclinată
În cazul unei eclipse totale de soare, ce are loc pe Pământ în medie o dată la 14 luni,
întregul disc solar este acoperit, iar luna proiectează o umbră pe o porțiune îngustă a Terrei,
zona de totalitate.
În 2019, zona de totalitate va avea doar aproximativ 200 kilometri lățime, dar aproximativ 11000 kilometri lungime.
Utilizarea unei protecții potrivite și eficace a ochilor este vitală în timpul observării unei eclipse!
Pe măsură ce eclipsa se desfășoară, când peste 95 % din Soare este blocat de Lună,
peisajul începe să se întunece și se așterne liniștea.
Pe cer, planetele mai luminoase și chiar și stelele, în mod normal covârșite de lumina soarelui,
își fac apariția pe fundalul întunecat.
Doar cu câteva momente înainte ca Soarele să fie eclipsat total, apare în sfârșit atmosfera sa superioară, coroana solară.
În acest moment, arată precum un inel cu diamant pe cer.
Apoi, ultimele perle de lumină — mărgelele lui Baily — dispar, și eclipsa totală începe.
Spectaculoasele filamente de plasmă ale coroanei solare emană în mod vizibil de pe Soare în timpul eclipsei.
Aceste filamente sunt aproximativ de 10 milioane de ori mai întunecate decât lumina soarelui,
astfel încât devin vizibile numai când Soarele este acoperit complet de Lună.
În La Silla, eclipsa va dura doar un minut și 48 de secunde, iar Soarele va fi aproape de orizont.
Când Soarele este acoperit complet, cerul devine albastru închis, cu excepția unei palete de asfințit trasând orizontul.
Stelele și planetele apar în minutele de întuneric.
În timpul eclipsei din La Silla, planetele Venus și Mercur, și unele stele strălucitoare
inclusiv Sirius, Procyon, Rigel și Betelgeuse, vor fi vizibile.
ESO va deschide publicului Observatorul La Silla în ziua eclipsei de soare.
Dacă vremea e favorabilă, vizitatorii vor putea vedea eclipsa de soare
stând printre telescoapele unice ale ESO, la 2400 metri deasupra nivelului mării.
Și nu numai atât – pe tot parcursul zilei eclipsei, vizitatorii și grupurile școlare
vor putea face turul telescoapelor din La Silla, și vor putea participa la prezentări și seminarii.
Am putea aștepta următoarea eclipsă de soare peste Observatorul La Silla,
dar aceasta nu va avea loc decât pe 28 august 2231.
Pentru câțiva norocoși, va fi o ocazie unică în viață.
Tu vei fi acolo?
Adaptarea de ESO; Traducerea de Mihail-Gabriel Bărbuță